ዳያስፖራው በአገሩ ልማት ከፍተኛ አስተዋፅኦ እያደረገ ነው – ውጭ ጉዳይ ሚኒስቴር
በውጭ የሚገኙ ኢትዮጵያውያን እና ትውልደ ኢትዮጵውያን በአገራቸው የኢኮኖሚና ማህበራዊ ልማት ላይ ከፍተኛ አስተዋፅኦ እያደረጉ መሆኑን  የውጭ  ጉዳይ  ሚኒስቴር  ቃል አቀባዩ ገለፁ፡፡አቶ መለስ ዓለም ዳያስፖራውን በተመለከተ ባደረጉበት ገለጻ ወቅት እንደገለፁት ዳያስፖራው በውጭ ምንዛሪ ግኝት ፣ በኢንቨስትመንት፣ በንግድ እና በሌሎች መስኮች ለአገሩ ልማት ከፍተኛ አስተዋፅኦ እያደረገ ነው፡፡ባለፈው ዓመት 4 ነጥብ 6 ቢሊዮን ዶላር ከዳያስፖራው ወደ አገር ቤት ተልኳል ያሉት ቃል አቀባዩ ዳያስፖራው በመላው አገሪቱ በተለያዩ የኢንቨስትመንት አማራጮች የተሳተፈ ሲሆን ባለፉት ዓመታት በአዲስ አበባ ብቻ 7ነጥብ 6 ቢሊዮን ብር በሚሆን ወጪ በተለያዩ የኢንቨስትመንት መስኮች ላይ ተስማርቷል፡፡ እንዲሁም ዳያስፖራው ባለፈው ዓመት አምስት ሚሊዮን ዶላር  ለታላቁ ህዳሴ ግድብ ቦንድ የገዛ ሲሆን በበጀት ዓመቱ ወደ 700 ሺ ዶላር ያህል ቦንድ  ግዥ ፈፅሟል፡፡